b'\n_START_ARTICLE_\nShirley Bassey\n_START_SECTION_\nBiografia\n_START_PARAGRAPH_\nVa n\xc3\xa9ixer a Tiger Bay, un barri de Cardiff, Gal\xc2\xb7les al 1937, la setena filla del matrimoni d\'un pescador d\'origen nigeri\xc3\xa0 i una jove anglesa de Yorkshire._NEWLINE_Als quinze anys va deixar l\'escola per anar a treballar d\'empaquetadora a una f\xc3\xa0brica local. Al mateix temps, treballava en clubs i pubs per guanyar-se alguns diners extra. El 1953 va signar un contracte per protagonitzar un musical sobre la vida d\'Al Jolson. El mateix any, i amb nom\xc3\xa9s setze anys, va tenir la seva primera filla, Sharon, motiu pel qual va haver d\'abandonar el m\xc3\xb3n de la m\xc3\xbasica per cuidar-la. Dos anys despr\xc3\xa9s, al 1955 va tornar-hi per protagonitzar el musical d\'Al Read "Such Is Life". A partir de llavors la seva carrera va anar ascendint de forma imparable amb continus \xc3\xa8xits a les llistes de singles brit\xc3\xa0niques._NEWLINE_Ha estat casada dos cops, el primer amb Kenneth Hume del 1961 fins al 1965. El 1968 es va tornar a casar, aquest cop amb Sergio Novak, amb qui va tenir la seva filla Samantha. Es van divorcia al 1977._NEWLINE_El 1985 Samantha es va su\xc3\xafcidar penjant-se al pont de Clifton a Bristol. La seva mare sempre ha defensat que la seva filla no es va su\xc3\xafcidar._NEWLINE_En reconeixement a tota la seva carrera i donat l\'especial predilecci\xc3\xb3 dins la fam\xc3\xadlia real, fou nomenada Dama Comendadora de l\'Imperi Brit\xc3\xa0nic el 31 de desembre de 1999, pel que te el tracte de Dame. Tamb\xc3\xa9 va rebre la Legi\xc3\xb3 d\'Honor del govern Franc\xc3\xa8s.'